**Bjørneboe & jeg.**

Det er i år 30 år siden **Fullmåne**, **Anne Grete Preus** sin debut under eget navn kom ut, i mars 1988. Det skal hun feire med **Bjørneboe & jeg**, en konsert først laget for Olavsfestdagene 2018, og nå med flere framføringer i løpet av høsten..

*Undringen, etikken og medmenneskeligheten i Bjørneboes tekster har hatt stor betydning for hele mitt arbeid gjennom disse 30 årene,* sier Anne Grete Preus.

Siden debuten 1988 har Preus skapt en sang-katalog på nærmere 200 sanger å velge i når hun holder konserter, de fleste med egne tekster, men flere Bjørneboe-sanger har senere supplert de 12 sangdiktene som ble utgitt i 1988.

**Bjørneboe & jeg**, vil inneholde like mengder Bjørneboe- og Preus sanger og feire 30 års jubileet og alle de 9 soloalbumene som fulgte.

Med seg på scenen har hun Hallgrim Bratberg og Erik Holm, som begge har samarbeidet med henne i en årrekke.

**Bjørneboe & jeg** konsertene i 2018 vil alle finne sted på konsert-arenaer som forhåpentligvis er spesielle både for musikere og publikum. Vår frues Kirke i Trondheim den **4.august**, Oslo Konserthus den **24.november** og Håkonshallen, bygget på slutten av 1200 tallet, i Bergen **9. desember.**